《送蔡伯毅先生挈眷渡华》
宋代·王松

扶桑濯足已多年，忽梦乘槎到日边。慰母昔闻毛义檄，赠君今授绕朝鞭。

河山感慨新亭泪，风雨凄凉宝剑篇。翘首嵩云天万里，归秦梅鹤举家仙。

公义私情两不偏，分明去就事争传。未忘宗悫乘风志，犹忆兰成射策年。

北望中原悲逐鹿，西瞻浪泊感飞鸢。虬髯肯向扶馀老，棋弈长安一著先。

作者简介：王松，字不凋，称王四十郎，金陵（今江苏南京）人，设质库于清化寺中。哲宗元祐间曾从荣天和学诗（《藏海诗话》）。